NÁRODNÁ RADA SLOVENSKEJ REPUBLIKY

VI. volebné obdobie

Návrh

zákon

z ... 2014,

ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním verejnej zdravotnej starostlivosti v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 300/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z.,  zákona č. 41/2013 Z. z., zákona č. 122/2013 Z. z., zákona č. 153/2013Z. z., zákona č. 160/2013 Z. z., zákona č. 220/2013 Z. z. a zákona č. 365/2013 Z. z. sa mení a dopĺňa takto:

V § 13 sa v písm. h) na konci bodka nahrádza čiarkou a dopĺňa sa písm. i), ktoré znie:

„i) parkovanie.“.

Za doterajší § 15 sa dopĺňa nový § 15a, ktorý vrátane nadpisu znie:

„§ 15a

Parkovanie

Parkovanie podľa § 13 písm. i) zahŕňa parkovanie na parkovisku patriacemu poskytovateľovi zdravotnej starostlivosti vo vlastníctve štátu, vyššieho územného celku alebo obce a parkovanie na parkovisku vybudovaného na pozemku vo vlastníctve štátu, vyššieho územného celku alebo obce, ktoré je priliehajúce alebo účelovo naviazané k poskytovateľovi zdravotnej starostlivosti.“.

Čl. II

Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z. z., zákona č. 347/2005 Z. z., zákona č. 538/2005 Z. z., zákona č. 660/2005 Z. z., zákona č. 342/2006 Z. z., zákona č. 522/2006 Z. z., zákona č. 661/2007 Z. z., zákona č. 81/2009 Z. z., zákona č. 402/2009 Z. z., zákona č. 34/2011 Z. z., zákona č. 363/2011 Z. z., zákona č. 41/2013 Z. z., zákona č. 220/2013 a zákona č. 365/2013 sa mení a dopĺňa takto:

V § 38 ods. 3 sa v písm. g) bodka nahrádza čiarkou a dopĺňa sa nové písm. h), ktoré znie:

„h) parkovanie22a).“.

Odkaz k poznámke pod čiarou 22a) znie: „22a) § 15a zákona č. 576/2004 Z. z.“.

Za doterajší § 44 sa vkladá nový § 44a, ktorý vrátane nadpisu znie:

„§ 44a

Prechodné ustanovenia k úprave účinnej od 1. júla 2014

Subjekty dotknuté týmto zákonom sú povinné zosúladiť svoje zmluvné vzťahy s týmto zákonom do 31. decembra 2014.“

Čl. III

Tento zákon nadobúda účinnosť 1. júla 2014.